recursal/SuperWikiNEXT-32B huggingface dataset:
**கலாம் மருத்துவ தொழில்நுட்ப நிறுவனம்** (*Kalam Institute of Health Technology*) என்பது இந்திய அரசுத் திட்டமாகும். இது உயிரி தொழில்நுட்பத் துறையால் செயல்படுத்தப்படுகிறது. ஜூலை 2017இல் நிறுவப்பட்ட இந்த நிறுவனம் ஆ. ப. ஜெ. அப்துல் கலாம் நினைவாகப் பெயரிடப்பட்டது. இந்நிறுவனம் விசாகப்பட்டினத்தில் ஆந்திரப் பிரதேச மெடெக் மண்டல வளாகத்திற்குள் அமைந்துள்ளது. மேக் இன் இந்தியா அரசுத் திட்டத்தின் கீழ் இந்த நிறுவனம் நிறுவப்பட்டது.

நிறுவனம்
--------

கலாம் மருத்துவ தொழில்நுட்ப நிறுவனம் மருத்துவ சாதனங்களின் ஆராய்ச்சி மற்றும் மேம்பாடு மற்றும் மருத்துவ தொழில்நுட்ப ஏற்றுமதியில் கவனம் செலுத்துகிறது. இந்த நிறுவனத்திற்கு இந்திய அறிவியல் மற்றும் தொழில்நுட்ப அமைச்சகம் நிதியுதவி செய்கிறது.

திட்டம் மற்றும் ஆராய்ச்சி
-------------------------

இந்த நிறுவனம் ஆந்திரா மெடெக் சோன் லிமிடெட் நிறுவனத்திற்கான மருத்துவ சாதனங்களின் தகவல்களை ஆராய்ச்சி மற்றும் மேம்பாட்டை வழங்கும் மற்றும் தி ஜோனா பிரிக்ஸ் நிறுவனம் மற்றும் அடிலெய்ட் பல்கலைக்கழகத்துடன் இணைந்து ஆராய்ச்சி மேற்கொள்கிறது.

மேலும் காண்க
------------

* உயிரிதொழில்நுட்பவியல் துறை, இந்திய அரசு

மேற்கோள்கள்
-----------

1. ↑  "government program". *the hindu*. 2018-12-03. .
2. ↑  "introduction". *the hans india*. 2018-11-16. .
3. ↑  "ties up with". *the hindu*. 2018-06-18. .
**தருமபுரி கோட்டை** என்பது தமிழ்நாட்டின், தருமபுரி மாவட்டம், தருமபுரியில் இருந்த ஒரு கோட்டையாகும். இக்கோட்டைக்குள் இருந்ததால் பரவாசுதேவப் பெருமாள், மல்லிகார்சுனர், காமாட்சியம்மன் கோயில்கள் மூன்றும் கோட்டைக் கோயில்கள் என தற்போதும் அழைக்கப்படுகின்றன.

வரலாறு
------

தருமபுரியில் இந்தக் கோட்டையை 16 ஆம் நூற்றாண்டின் இறுதியில் இப்பகுதியை ஆண்ட ஜெகதேவிராயர் கட்டியதாகக் கருதப்படுகிறது. 17 ஆம் நூற்றாண்டில் இக்கோட்டை பீசாபூர் சுல்தான்களின் வசம் சென்றது. கி.பி 1652 இல் மைசூர் மன்னர் கண்டீவர நரச உடையாரால் சுல்தான்களிடமிருந்து கோட்டை கைப்பற்றப்பட்டது. அவரிடமிருந்து கைப்பற்றப்பட்ட[*யார்?*]
 இக்கோட்டையை கி.பி.1688 இல் சிக்கதேவ ராச உடையாரால் மீண்டும் மைசூர் வசம் கைப்பற்றப்பட்டது. அதன் பிறகு தொடர்ந்து மைசூர் உடையார்களின் வசமே இக்கோட்டை இருந்து வந்தது. ஐதர் அலி, திப்பு சுல்தான் காலத்தில் நடந்த போர்களினால் இக்கோட்டை சீரழிந்தது. 

தருமபுரியில் கிழக்கிந்தியக் கம்பெனி ஆட்சியின்போது ஏற்பட்ட பெரும் பஞ்சத்தின்போது பாதிக்கப்பட்டவர்களின் துன்பத்தை போக்கும்விதமாக அவர்களைக் கொண்டு இடிபாடுகளுடன் காணப்பட்ட இந்தக் கோட்டையை இடித்து தரைமட்டமாக்கி கோட்டை இருந்த சுவடே இல்லாமல் செய்தனர்.

மேற்கோள்கள்
-----------

1. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 90.
கட்டுப்பாட்டியலில் நிறை சுற்று மாற்றல் சார்பு என்பது ஒரு நிறை சுற்றுக் கட்டுப்பாட்டு (பின்னூட்டு உள்ள அல்லது இல்லாத) அமைப்பு, அதன் உள்ளீட்டுக் குறிப்பலைக்குத் தரக்கூடிய விளைவின் நிகர முடிவைத் விளக்கக்கூடிய ஒரு கணிதக் கோவை ஆகும்.

  

ஒரு நிறை சுற்றுக் கட்டுப்பாட்டு அமைப்பின் நிறை சுற்று மாற்றல் சார்பு என்பது சுழியத் தொடக்க நிபந்தனைகளின்போது பெறப்படும் வெளியீட்டின் லாப்லேஸ் மாற்றத்திற்கும் இடப்படும் உள்ளீட்டின் லாப்லேஸ் மாற்றத்திற்குமான தகவே ஆகும். 

  

கட்டுப்பாட்டு அமைப்பின் உள்ளீடு ***X(s)*** ஆகவும் வெளியீடு ***Y(s)*** ஆகவும் இருப்பின் {\displaystyle {\dfrac {Y(s)}{X(s)}}} என்பதுவே அவ்வமைப்பின் மாற்றல் சார்பாகும்.

  

நிறை சுற்றுக் கட்டுப்பாட்டு அமைப்பின் மாற்றல் சார்பு தெரிந்திருந்தால் உள்ளிடப்படும் குறிப்பலைக்கான வெளியீட்டை எளிதாகக் கண்டுபிடிக்கவியலும்.

நிறை சுற்று மாற்றல் சார்புக்கு ஒரு சான்று கீழே தரப்பட்டுள்ளது.
ஒரு நிறை சுற்றுக் கட்டுப்பாட்டு அமைப்பில் ***G(s)*** என்பது முன்னோக்குச் சார்பாகவும் ***H(s)*** என்பது ***G(s)***ற்குப் பின்னூட்டுச் சார்பாகவும் இருப்பின், ***G(s)***, ***H(s)*** ஆகியவற்றை இணைத்து அப்பகுதியின் மாற்றல் சார்பாக

{\displaystyle {\dfrac {Y(s)}{X(s)}}={\dfrac {G(s)}{1+G(s)H(s)}}}
என்று கூற முடியும்.

ஒரு நிறை சுற்றுக் கட்டுப்பாட்டு அமைப்பின் கட்ட விளக்கப் படத்தை உதாரணமாக எடுத்துக் கொள்வோம். இங்கு ***Z*** என்கிற ஒரு இடைநிலை குறிப்பலை வரையறுக்கப்படுகிறது. 

  

இந்தப் படத்தின் மூலம் பின்வருமாறு உய்த்துணரப்படுகிறது.

{\displaystyle Y(s)=Z(s)G(s)\Rightarrow Z(s)={\dfrac {Y(s)}{G(s)}}}
{\displaystyle X(s)-Y(s)H(s)=Z(s)={\dfrac {Y(s)}{G(s)}}\Rightarrow X(s)=Y(s)\left[{1+G(s)H(s)}\right]/G(s)}
{\displaystyle \Rightarrow {\dfrac {Y(s)}{X(s)}}={\dfrac {G(s)}{1+G(s)H(s)}}}
இராத்திரி ஒரு இந்து தெய்வம், அவர் இரவின் உருவம். நிலாவுடன் குழப்பமடைய வேண்டாம். மேலே: அரியானா, ரிசிகேசில் இரவு நேர வானம்.
**இராத்திரி** (*Ratri*) ( சமக்கிருதம்: रात्रि ) **நிஷா** என்றும் குறிப்பிடப்படும் இது இந்து சமயத்திலுள்ள ஒரு வேத தெய்வம். இவர் இரவின் உருவமாக அறியப்படுகிறார். இராத்திரியைப் பற்றிய பெரும்பாலான குறிப்புகள் இருக்கு வேதத்தில் காணப்படுகின்றன. மேலும் இவர் விடியலின் உருவமான உஷாவிம் சகோதரியாகவும் விவரிக்கப்படுகிறார். உஷாவுடன் சேர்ந்து, இவர் ஒரு சக்திவாய்ந்த தாயாகவும், முக்கிய சக்தியை வலுப்படுத்துபவராகவும் குறிப்பிடப்படுகிறார். இவர் பிரபஞ்சத்தின் சுழற்சி தாள வடிவங்களை பிரதிபலிக்கிறார். இவரது உடல் தோற்றம் வெளிப்படையாக குறிப்பிடப்படவில்லை. ஆனாலும் இவர் ஒரு அழகான கன்னியாக விவரிக்கப்படுகிறார். 

இருக்கு வேதத்தில் ஒரு பாடலும் அதர்வண வேதத்தில் ஐந்து பாடல்களும் இவருக்கு அர்ப்பணிக்கப்பட்டுள்ளன. பிற்கால தாந்த்ரீக நூல்களில் இவர் ஒரு முக்கிய இடத்தைப் பெறுகிறார். இவர் இருக்கு வேதத்தில் உஷா, இந்திரன், ருதம், சத்யாவுடன் தொடர்புடையவர். அதேசமயம் அதர்வண வேதத்தில்சூரியனுடன் தொடர்புடையவராகவும் இருக்கிறார். பிராமணங்களும் சூத்திர இலக்கியங்களும் இராத்திரியைக் குறிப்பிடுகின்றன.

இதனையும் பார்க்கவும்
--------------------

* தேவி ரதி
* உஷா
* அதிதி

சான்றுகள்
---------

1. ↑
2. ↑  www.wisdomlib.org (2016-04-12). "Ratri, Rātrī, Rātri: 19 definitions". *www.wisdomlib.org* (ஆங்கிலம்). 2022-11-13 அன்று பார்க்கப்பட்டது.
3. ↑  Jordan, Michael (2014-05-14) (in en). *Dictionary of Gods and Goddesses*. Infobase Publishing. பக். 264. பன்னாட்டுத் தரப்புத்தக எண்:978-1-4381-0985-5. .
4. ↑  Kinsley, David (2005). *Hindu Goddesses: Visions of the Divine Feminine in the Hindu Religious Tradition*. Motilal Banarsidass. பக். 14. பன்னாட்டுத் தரப்புத்தக எண்:81-208-0394-9.
5. ↑  Mishra (1994). *Pandit N.R. Bhatt, Felicitation Volume Iib: Philosophy Series*. Motilal Banarsidass Publishers. பக். 39-49. பன்னாட்டுத் தரப்புத்தக எண்:9788120811836.
**மதய் பள்ளிவாசல்** ( மலையாளம் : മാടായി പള്ളി, **மதய் பள்ளி;** **பழயங்காடி மசூதி)** என்பது வடக்கு கேரளத்தின் கண்ணூர் மாவட்டம், பழயங்காடியில் உள்ள பள்ளிவாசல் ஆகும். இது கேரளத்தின் பழமையான பள்ளிவாசல்களில் ஒன்றாகும். இதுகுறித்த உள்ளூர் தொன்மக்கதைகள் கி.பி 7 ஆம் நூற்றாண்டுக்கு முந்தையவை. இது மாலிக் இப்னு தினாரால் நிறுவப்பட்டதாக நம்பப்படுகிறது. மேலும் பள்ளிவாசலுக்கு தேவையான பளிங்குகற்களை மக்காவிலிருந்து இப்னு தினார் கொண்டு வந்ததாகக் கூறப்படுகிறது.  பழயங்காடி / பயங்காடியைச் சுற்றியுள்ள பல பள்ளிவாசல்களில் இதுவும் ஒன்றாகும். இது குப்பம் ஆற்றின் கரையில் அமைந்துள்ளது, இது வளபட்டணம் ஆறு அதன் கழிமுகத்தில் இணைகிறது. 

இந்த பள்ளிவாசல் சுப்பிரமணியருக்கு கட்டபட்ட முன்னாள் இந்து கோவிலாகும். பள்ளிவாசலின் தூண்களிலும் அடித்தளச் சுவர்களில் உள்ள இந்து கல்வெட்டுகளை இன்னும் காணலாம். கோலாத்திரி மன்னரின் உதவியுடன் மதாய் மசூதி கட்டப்பட்டது.

மேற்கோள்கள்
-----------

1. ↑  "Pilgrim's progress". தி இந்து. 30 June 2003. 26 March 2014 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Husain Raṇṭattāṇi. *Mappila Muslims: A Study on Society and Anti Colonial Struggles* Other Books, Calicut (2007)
பலவகையான பழங்காலத்து வெண்கல வார்ப்புப் பொருட்கள் - பெரும்பாலும் மீண்டும் உருக்குவதற்காக கிடப்பது
**வெண்கலம்** என்பது ஒரு செப்பு மாழைக் கலவை (உலோகக் கலவை). செப்புடன் சேர்ந்த பொருள் பெரும்பாலும் வெள்ளீயம் ஆகும், ஆனால் சில நேரங்களில் பாஸ்பரஸ், மாங்கனீசு, அலுமினியம், சிலிக்கான் போன்ற தனிமங்களும் கலந்திருப்பதுண்டு (கீழே பார்க்கவும்). இம் மாழைக் கலவை மிகவும் கெட்டியான பொருள். இதனால் இது பழங்காலத்தில் இருந்து பல பணிகளுக்குப் பயன்படுகின்றது. வெண்கலம், இரும்பைவிடவும் செப்பை விடவும், பல கல் கருவிகளைவிடவும் கெட்டியானது. இதனால் வெண்கலத்தைப் பல ஆயுதங்களிலும் போர்க்கவசம் போன்றவற்றிலும் பயன்படுத்தினர். பழங்காலத்தில் இதன் பயன்பாட்டை விரும்பி பெருக்கியதால், மாந்தர்களின் நாகரீக வளர்ச்சி நிலைகளை கற்காலம், இரும்புக் காலம் என்று அழைப்பது போல வெண்கலக் காலம் என்றும் அழைப்பதுண்டு. செப்பு என்பதற்கு பாரசீகச் சொல்லாகிய `பிரிஞ்ச் ("birinj,") என்பதில் இருந்து ஆங்கிலச் சொல்லாகிய *`பிறான்ஸ்* (Bronze) என்னும் சொல் உருவாகியது.

வெண்கலத்தின் வரலாறு
-------------------

மாந்தர்களின் வரலாற்றில், நாகரீகப் பண்பாட்டில், வெண்கலம் ஒரு சிறப்பான மாழைக் கலவையாகும். பல வகையான கருவிகளும், ஆயுதங்களும், அழகுப் பொருட்களும் செய்யப்பட்டன. வெண்கலம் கண்டு பிடிப்பதற்கு முன்னர் பயன்பட்ட செப்பு, கல் முதலாலவற்றைவிட உறுதிமிக்கது. முன் காலத்தில் செய்த வென்கலத்தில் சில நேரங்களில் சிறிதளவு ஆர்சனிக் கலந்திருந்தது, இதனால் அவை உறுதி மிக்கதாக இருந்தது. இது ஆர்சனிக் வெண்கலம் எனப்பட்டது.வெண்கல காலத்தில் இரண்டு விதமான வெண்கலங்கள் பயன்படுத்தப்பட்டன.அவைகளில் ஒன்று, 'கிளாசிக் வெண்கலம்' (classic bronze) என்றழைக்கப்பட்டது.இது 10 சதவீத தகரத்தை(tin) வெண்கலத்துடன் கலந்து வார்க்கப்பட்டது.மற்றொறு வெண்கலம் 'மென்மையான வெண்கலம்' (mild bronze) என்று அழைக்கப்பட்டது. இதில், 6 சதவீத தகரம் சேர்க்கப்பட்டு கடினமான உலோக கட்டிகளை தகடுகளாக மாற்ற பயன்படுத்தப்பட்டது. 

ஈரான் நாட்டில் உள்ள சுசா என்னும் இடத்திலும் இன்றைய ஈராக் நாட்டிலும் (மெசுப்பொடாமியாவிலும்) கி.மு நான்காம் ஆயிரத்தாண்டிலேயே வெள்ளீயம் கலந்த வென்கலம் கண்டுபிடிக்கப்பட்டுள்ளது. 

கி.மு 722 - கி.மு 481 காலத்திய சீனா நாட்டின் "பூ" கலம்.

மேற்கோள்கள்
-----------

1. ↑   Online Etymological Dictionary

இவற்றையும் பார்க்கவும்
----------------------

* கலப்புலோகங்களின் பட்டியல்
* உலோகவியல்
**இராபர்ட் ஆங்கஸ் ஸ்மித்** (Robert Angus Smith, 15 பெப்ரவரி 1817 – 12 மே 1884) ஒரு ஸ்காட்டிய வேதியியலாளர். காற்று மாசுபடுவதைப் பற்றிய ஆராய்ச்சியை மேற்கொண்டவர். அமில மழை என்ற சொற்றொடரை 1872-ம் ஆண்டு முதன்முதலில் பயன்படுத்தினார். சில வேளைகளில் இவர் அமில மழையின் தந்தை என்று அழைக்கப்படுகிறார்.

1872 ஆண்டில் ஸ்மித் *ஏர் அண்ட் ரெய்ன்: தி பிகினிங்ஸ் ஆஃபு கெமிக்கல் கிளைமட்டாலஜி* என்ற புத்தகத்தை வெளியிட்டார். இது வளிமண்டல மழைப்பொழிவின் வேதியியல் பற்றிய அவரது ஆய்வுகளை வழங்குகிறது.

### கல்வியும் இளமையும்

கிளாஸ்கோவில் உள்ள பொல்லோக்ஷாஸ் நகரில் பிறந்தார். ஒரு தனிப்பப்ட ஆசிரியராக பணிபுரிந்தார். ராயல் மான்செஸ்டர் நிறுவனத்தில் லியோன் பிளேபேரின் வேதியியல் ஆய்வகத்தில் சேர்ந்து பணிபுரிந்தார்.

சல்ஃபோர்டின் கர்சல் மூரில் உள்ள புனித பால் தேவாலயக் கல்லறையில் புதைக்கப்பட்டார்.

மேற்கோள்கள்
-----------

1. ↑  Thorpe, T. E. (1884). "Robert Angus Smith". *Nature* **30** (761): 104–105. doi:10.1038/030104a0. Bibcode: 1884Natur..30..104T.
2. ↑  Gibson, A.; Farrar, W. V. (1973). "Robert Angus Smith, FRS, and Sanitary Science". *Notes and Records of the Royal Society* **28** (2): 241–62. doi:10.1098/rsnr.1974.0017.
3. ↑  Gorham, E. (1982). "Robert Angus Smith, F.R.S. and 'Chemical Climatology.'". *Notes and Records of the Royal Society of London* **36** (2): 267–72. doi:10.1098/rsnr.1982.0016. பப்மெட்:11615878.
4. ↑  Hamlin, C. (2004) "Smith, (Robert) Angus (1817–1884)", *Oxford Dictionary of National Biography*, Oxford University Press. Retrieved 10 August 2007 எஆசு:10.1093/ref:odnb/25893  (subscription required)
வெண்கலக்கால இறுதியில் டிரோய் நகரம் வீழ்ச்சியுற்றது பற்றிக் கிரேக்கத் தொன்மங்கள் கூறுகின்றன. இந்நிகழ்வைக் காட்டும் 17 ஆம் நூற்றாண்டு ஓவியம் ஒன்று.
**வெண்கலக்கால வீழ்ச்சி** அல்லது **பிந்திய வெண்கலக்கால வீழ்ச்சி** எனப்படுவது, ஏஜியப் பகுதி, தென்மேற்கு ஆசியா, கிழக்கு நடுநிலக்கடற் பகுதி ஆகிய பகுதிகளில் வெண்கலக்காலம், தொடக்க இரும்புக்காலத்துக்கு மாறியதைக் குறிக்கிறது. கடுமையானதாகவும், சடுதியானதாகவும், பண்பாட்டு அடிப்படையில் தகர்ப்புத்தன்மை கொண்டதாகவும் அமைந்ததாக ஆய்வாளர்கள் கருதுகின்றனர். வெண்கலக்காலத்தைச் சேர்ந்த ஏஜியப் பகுதி, அனத்தோலியா ஆகியவற்றில் காணப்பட்ட அரண்மனைப் பொருளாதாரம், கிரேக்க இருண்ட காலங்களின் தனித்தனி ஊர்ப் பண்பாடுகளாக மாறியது. 

கிமு 1206க்கும் 1150க்கும் இடைப்பட்ட காலத்தில், அனத்தோலியாவிலும், சிரியாவிலும் இருந்த மைசீனிய இராச்சியங்கள், இட்டைட்டுப் பேரரசு என்பவற்றிலும், சிரியாவிலும் கனானிலும் இருந்த புதிய எகிப்து இராச்சியத்திலும் ஏற்பட்ட பண்பாட்டு வீழ்ச்சி வணிகப் பாதைகளைத் தடைப்படுத்தி கல்வியறிவும் குறையக் காரணமாயிற்று. இக்காலப் பகுதியின் முதல் கட்டத்தில் பைலோசுக்கும், காசாவுக்கும் இடையில் இருந்த எல்லா நகரங்களுமே அழிக்கப்பட்டன. அத்துசா, மைசீனி, உகாரிட் என்பன இவ்வாறு அழிந்த நகரங்களுக்கு எடுத்துக்காட்டுகள். கிமு 13 ஆம் நூற்றாண்டு இறுதிப் பகுதியையும், கிமு 12 ஆம் நூற்றாண்டின் தொடக்கப்பகுதியிலும், நாற்பது முதல் ஐம்பது ஆண்டுகளுக்கு உள்ளாகவே கிழக்கு நடுநிலக் கடற் பகுதியைச் சேர்ந்த ஏறத்தாழ எல்லா முக்கிய நகரங்களுமே அழிந்து விட்டன. இவற்றுட் பல மீண்டும் மக்கள் வாழக்கூடிய இடங்களாக மாறவில்லை.

குறிப்புகள்
-----------

1. ↑  For Syria, see M. Liverani, "The collapse of the Near Eastern regional system at the end of the Bronze Age: the case of Syria" in *Centre and Periphery in the Ancient World*, M. Rowlands, M.T. Larsen, K. Kristiansen, eds. (Cambridge University Press) 1987.
2. ↑  S. Richard, "Archaeological sources for the history of Palestine: The Early Bronze Age: The rise and collapse of urbanism", *The Biblical Archaeologist* (1987)
3. ↑  The physical destruction of palaces and cities is the subject of Robert Drews, *The End of the Bronze Age: changes in warfare and the catastrophe ca. 1200 B.C.*, 1993.
**ஜபல்பூர்** (Jabalpur, இந்தி: जबलपुर) இந்தியாவின் மத்தியப் பிரதேச மாநிலத்தில் உள்ள ஓர் நகரமாகும். இது இந்தூர் மற்றும் போபாலை அடுத்து மத்தியப் பிரதேசத்தில் உள்ள மூன்றாவது மிகப் பெரிய நகரமாகும். இந்நகரம் இந்தியாவின் நடுப்பகுதியில் உள்ள மகாகௌசால் பகுதியில் மாநிலத்தின் கிழக்குப் பகுதியில் அமைந்துள்ளது. ஜபல்பூர் கோட்டம் மற்றும் மாவட்டத்தின் தலைநகரமாகவும் விளங்குகிறது.

வரலாற்றில், கல்ச்சூரி, கோண்டா பேரரசுகளின் மையமாக விளங்கிய ஜபல்பூர் மராத்தாக்கள் மற்றும் முகலாயர்களின் ஆட்சியில் மாறிமாறி இருந்து வந்தது பத்தொன்பதாம் நூற்றாண்டின் துவக்கத்தில் பிரித்தானியர்களால் பிடிக்கப்பட்டு **ஜுப்பல்போர்** என ஆட்சியின் பாசறை நகரமாக உருவாக்கப்பட்டது. விடுதலை இயக்கத்தின் போது சுபாசு சந்திரபோசை காங்கிரசின் தலைவராக முதல்முறை தேர்ந்தெடுத்த திரிபுரி மாநாடு இங்கு தான் நடைபெற்றது. இந்திய விடுதலைக்குப் பிறகு ஜபல்பூரைத் தலைநகரமாகக் கொண்டு மகாகோசல் மாநிலம் அமைக்கப்பட வேண்டும் என்ற கோரிக்கை இருந்து வருகிறது. 1990-ஆம் ஆண்டு மண்டல் ஆணைக்குழு பரிந்துரைகளுக்கு எதிரான போராட்டத்தில் பன்னிரெண்டு பதின்ம வயதினர் தானேயிட்டுக்கொண்டு தீயில் மாண்டதை அடுத்து தேசிய அளவில் கவனம் பெற்றது.

உசாத்துணை
---------

1. ↑
2. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***ஜபல்பூர்***   
என்பதின் ஊடகங்கள் உள்ளன. 

* அலுவல் இணையதளம் பரணிடப்பட்டது 2010-03-06 at the வந்தவழி இயந்திரம்
* ஜபல்பூர் தரவுகள்

|  |  |
| --- | --- |
|  | விக்கிப்பயணத்தில் ***Jabalpur*** என்ற இடத்திற்கான பயண வழிகாட்டி உள்ளது. |
**இராதா வேம்பு** *(Radha Vembu)* என்பவர் ஓர் இந்திய கோடீசுவரர், சென்னையில்
வசித்து வரும் இவர் தொழிலதிபராகவும் இந்திய மென்பொருள் மேம்பாட்டு நிறுவனமான சோகோ கார்ப்பரேசன் நிறுவனத்தின் பெரும்பான்மை பங்குகளின் உரிமையாளராகவும் உள்ளார். 

சென்னையிலுள்ள இந்திய தொழில்நுட்ப நிறுவனத்தில் வேம்பு தொழில்துறை நிர்வாகப் பிரிவில் பட்டம் பெற்றுள்ளார்.

சோகோ கார்ப்பரேசன் இவரது சகோதரர் சிறீதர் வேம்புவுடன் இணைந்து நிறுவப்பட்டது. சிறீதர் 1996 ஆம் ஆண்டில் அட்வென்ட்நெட் என்ற பெயரில் வணிகத்தைத் தொடங்கினார். நிறுவனத்தின் பெரும்பான்மையான பங்குகளை வேம்பு வைத்திருக்கிறார். மின்னஞ்சல் சேவைக்கான தயாரிப்பு மேலாளராகவும் சோகோ மின்னஞ்சல் மற்றும் கார்பசு அறக்கட்டளையின் இயக்குனராகவும் இவர் உள்ளார். ஊடகங்களை தவிர்த்து பொதுவெளியிலிருந்து விலகியும் இருக்கிறார்.

மேற்கோள்கள்
-----------

1. 1 2 3 4 5  "Forbes profile: Radha Vembu". *Forbes*. 24 June 2020 அன்று பார்க்கப்பட்டது.
2. ↑  Sachmechi, Natalie. "Meet the World's 178 Newest Billionaires".. பார்த்த நாள்: 24 May 2020.
3. ↑  Gupte, Masoom. "Kiran Mazumdar Shaw, Radha Vembu in Hurun global self-made female billionaires list".. பார்த்த நாள்: 25 May 2020.
விண்ணோடத்தின் அதிவேக வளிமண்டல மீள்நுழைவின் கணினி உருவகப்படுத்துதல் மாதிரி.
ஹைபர்-எக்சு எனப்படும் மீத்திமிசுத்தாரை வானூர்தி மாக்-7 வேகத்தில் பறத்தலின் கணினி உருவகப்படுத்துதல் மாதிரி.
**கணிப்பியப் பாய்ம இயக்கவியல்** (*Computational fluid dynamics*-CFD) என்பது படிமுறைத் தீர்வு மற்றும் எண்சார் பகுப்பியல் வழிமுறைகள் மூலம் பாய்ம ஓட்டங்களை ஆராயும் பாய்ம இயக்கவியல் பிரிவாகும். குறிப்பிட்ட எல்லை நிபந்தனைகள் கொண்ட திடப் பரப்புகளோடு வாயுக்கள் மற்றும் நீர்மங்களின் இடைவினைகளை உருவகப்படுத்தவும் கணக்கீடுகள் செய்யவும் கணினிகள் பயன்படுத்தப்படுகின்றன. அதிவேக மீத்திறன் கணினிகள் கொண்டு மிகத் துல்லியமான தீர்வுகளைப் பெறலாம். ஒத்தயொலி வேக மற்றும் கொந்தளிப்புப் பாய்வுகள் போன்ற மிகக் கடினமான பாய்வுப் புலங்களை உருவகப்படுத்தவும் துல்லியமான தீர்வுகள் பெறவதற்குமான மென்பொருட்களை உருவாக்க பெருமளவு ஆராய்ச்சிகள் நடைபெற்றுக் கொண்டிருக்கின்றன. இவற்றால் பெறப்படும் தீர்வுகளை நிச்சயப்படுத்த முதலில் காற்றுச்சுரங்க ஆய்வுகள் செய்யப்படுகின்றன, முழுத் தீர்வையும் மொத்தமாகச் சோதிக்க முழு அளவு மாதிரி சோதனைகள் செய்யப்படுகின்றன, எ-கா: வானூர்தியின் பறத்தல் சோதனை.
**சையது மொகமது ஆரிஃப்** (*Syed Mohammed Arif*) இந்தியாவைச் சேர்ந்த ஓர் இறகுப்பந்தாட்ட பயிற்சியாளராவார். எசு.எம். ஆரிஃப் என்று சுருக்கமாக இவரை அழைப்பர். 1944 ஆம் ஆண்டு சனவரி மாதம் 29 ஆம் தேதி இவர் பிறந்தார். ஆரிஃப் சாகிப் என்று பிரபலமாகவும் அறியப்படுகிறார். 2000 மற்றும் 2012 ஆம் ஆண்டுகளில் இந்திய அரசாங்கம் ஆரிஃபுக்கு முறையே துரோணாச்சார்யா விருது மற்றும் பத்மசிறீ விருதுகளை வழங்கி சிறப்பித்துள்ளது. உலக இறகுப்பந்தாட்ட கூட்டிணைவும் ஆரிஃபுக்கு சான்றிதழ் வழங்கி சிறப்பித்துள்ளது.

வாழ்க்கைக் குறிப்பு
-------------------

மொகமது ஆரிஃப் தெலுங்கானா மாநிலத்திலுள்ள ஐதராபாத்து நகரத்தைச் சேர்ந்தவர். ஐதராபாத்து பல்கலைக்கழகத்தில் ஆரிஃப் இளம் அறிவியல் பட்டம் பெற்றார். பள்ளியில் படிக்கும் காலத்தில் ஆரிஃப் துடுப்பாட்டம் விளையாடிக் கொண்டிருந்தார். அன்வர் உல் உலூம் கல்லூரி அணியை நான்கு ஆண்டுகள் தலைவராக இருந்து வழிநடத்தினார். ஐதராபாத்து துடுப்பாட்ட சங்க கூட்டிணைவு போட்டிகளில் டெக்கான் புளூசு அணிக்காக இவர் துடுப்பாட்டம் விளையாடினார். தனது துடுப்பாட்ட பயிற்சியாளருடன் ஏற்பட்ட கருத்து வேறுபாடு காரணமாக துடுப்பாட்ட விளையாட்டிலிருந்து விலகி இறகுப்பந்தாட்டத்திற்குள் நுழைந்தார்.

தொழில்முறை வீரர்
----------------

தனது கல்லூரி நாட்களில் ஆரிஃப் ஐதராபாத்து பல்கலைக் கழக இறகுப்பந்தாட்ட அணியில் இடம்பெற்று பல்கலைக்கழக அணிகளுக்கிடையிலான சாம்பியன் பட்டப் போட்டியில் வெற்றிபெற்றுள்ளார். பல தேசிய அளவு போட்டிகளிலும் ஆந்திராவை இவர் பிரதிநிதித்துவப்படுத்தினார். பட்டியாலாவில் உள்ள தேசிய விளையாட்டு நிறுவனத்தில் இறகுப்பந்தாட்ட பயிற்சியில் பட்டயம் பெற்றார். 1974 ஆம் ஆண்டு இவர் இறகுப்பந்தாட்டத்திற்கான தேசிய பயிற்சியாளர்கள் குழுவில் சேர்ந்தார். 1997 ஆம் ஆண்டு தேசிய தலைமை இறகுப்பந்தாட்ட பயிற்சியாளராக நியமிக்கப்பட்டார்.

ஆரிஃப் பல இந்திய இறகுப்பந்தாட்ட வீரர்களுக்கு பயிற்சியளித்துள்ளார். அனைத்து இங்கிலாந்து திறந்தநிலை இறகு பந்தாட்ட சாம்பியன் புல்லேலா கோபிசந்த்தும் இவரிடம் பயிற்சி பெற்றவரே. பி.வி.வி லட்சுமி, யூவாலா கட்டா, மற்றும் சாய்னா நேவால் போன்ற வீராங்கனைகளுக்கும் ஆரிஃப் பயிற்சியளித்துள்ளார்.

மேற்கோள்கள்
-----------

1. 1 2  "Arjuna Award for Milkha, Abhinav; Khel Ratna for Gopichand". *The Tribune*. 2001-08-03. 2009-08-31 அன்று பார்க்கப்பட்டது.
2. ↑  "Padma Awards". pib. 25 January 2012. 27 January 2013 அன்று பார்க்கப்பட்டது.
3. ↑  "Noted badminton coach, a cricketer to the core". *The Hindu*. .
4. ↑  "Coaching right". தி இந்து. 2005-03-19. 2005-05-23 அன்று மூலம் பரணிடப்பட்டது. 2009-08-31 அன்று பார்க்கப்பட்டது.
5. ↑  "The joy of having produced a GOPI CHAND". The Hindu. 2005-05-28. 2009-08-26 அன்று மூலம் பரணிடப்பட்டது. 2009-08-31 அன்று பார்க்கப்பட்டது.
**பாகீ** ( *Pagae* அல்லது *Pagai*, பண்டைக் கிரேக்கம்: Πηγαί ) என்பது அல்சியோனியன் அல்லது கொரிந்து வளைகுடாவில் உள்ள பண்டைய மெகாராவின் நகரமாகும். கிரேக்கத் தொன்மங்களின் சில ஆதாரங்களின்படி, மன்னர் டெரியசின் சொந்த நகரமாக பாகீ இருந்தது. இது மேற்கு கடற்கரையில் உள்ள மெகாரிஸ் துறைமுகம் மற்றும் தலைநகருக்கு அடுத்து நாட்டின் மிக முக்கியமான இடமாகும். இசுட்ராபோவின் கூற்றுப்படி, இது மெகாரிக் பூசந்தியின் மிகக் குறுகிய பகுதியில் அமைந்துள்ளது. பாகீயிலிருந்து நிசீயா வரையிலான தொலைவு 120 ஸ்டேடியா ஆகும். கி.மு. 455 இல் மெகாரியர்கள் எசுபார்த்தாவிடமிருந்து தங்களைக் காத்துக்கொள்ள ஏதென்சின் கூட்டணியில் இணைந்தபோது ஏதெனியர்கள் பாகீயில் தங்கள் கடற்படை தளத்தை நிறுவி பாதுகாப்பை பலப்படுத்தினர். பெலோபொன்னெசீயாவில் இருந்து யாரேனும் ஏதென்சு மீது படையெடுத்து வந்தால், அதற்கு அவர்கள் மெகராவை வழியாக பயன்படுத்தக்கூடாது என்பதே ஏதெனியர்களின் தோக்கமாக இருந்தது. கி.மு. 454 இல் மெகாரா அவர்களிடமிருந்து கிளர்ச்சி செய்த சிறிது காலத்திற்குப் பிறகு ஏதெனியர்கள் பாகீயை தொடர்ந்து தக்க வைத்துக் கொண்டிருந்தனர். ஆனால், அதே ஆண்டில் செய்யப்பட்ட முப்பது ஆண்டு போர்நிறுத்தத்தின் மூலம், அவர்கள் இந்த இடத்தை மெகாரியர்களிடம் ஒப்படைத்தனர்.

இந்த இடம் நவீன அலெபோச்சோரிக்கு அருகில் அமைந்துள்ளது. இந்த நகரச் சுவர்களின் எச்சங்கள் இன்றும் காணப்படுகின்றன.

குறிப்புகள்
-----------

1. ↑  வார்ப்புரு:Cite Strabo
2. ↑  வார்ப்புரு:Cite Thucydides
3. ↑  வார்ப்புரு:Cite DARE
4. ↑  வார்ப்புரு:Cite Barrington
பாகியன் குகை
**பாகியன் குகை** (*Fa Hien Cave*) என்பது இலங்கையின் மேல் மாகாணத்தில் உள்ள களுத்துறை மாவட்டத்தில் அமைந்துள்ள ஒரு குகை ஆகும். இது புத்த பிக்குவான ஃபாசியெனின் (Faxian) பெயரைத் தழுவியே இக்குகைக்குப் பெயர் ஏற்பட்டதாக மரபுவழிக் கதைகள் கூறுகின்றன. ஆனாலும், இதற்கு எவ்விதத் தொல்லியல் சான்றுகளோ வரலாற்றுச் சான்றுகளோ கிடையா. 1960களிலும், 1980களிலும் தொல்பழங்கால மனித எலும்புக்கூட்டு எச்சங்கள் இக்குகையில் கண்டுபிடிக்கப்பட்டதனால் இக்குகை முக்கியத்துவம் பெறுகிறது.

வரலாற்றுக்கு முந்தியகால மனித எச்சங்கள்
--------------------------------------

குகை
பாகியன் குகைத் தொல்லியல் களம்
இந்தக் குகையில் கண்டுபிடிக்கப்பட்ட முதல் மனிதப் புதைகுழி 1968ல் தொல்பொருளியல் திணைக்களத்தைச் சேர்ந்த சிரான் யூ. தெரணியகலவினால் கண்டுபிடிக்கப்பட்டது. பின்னர் 1988ல் உதவியாளரான டபிள்யூ. எச். விஜேபாலவுடன் சேர்ந்து மீண்டும் ஆய்வு நடத்தினார். நுண்கற்கருவிகள், பழங்கால நெருப்பின் எச்சங்கள், தாவர மற்றும் மனித எச்சங்கள் என்பன ஆய்வின்போது கிடைத்த முக்கிய பொருள்கள். கதிரியக்கக்காபன் காலக்கணிப்பின்படி இக்குகையில் ஏறத்தாழ 33,000 முதல் 4,750 ஆண்டுகள் முன்பு வரை மனிதர் வாழ்ந்தது தெரியவருகிறது. பல்வேறு மட்டங்களில் இருந்து எடுக்கப்பட்ட மனித எச்சங்கள் கோர்னெல் பல்கலைக்கழகத்தின் மனித உயிரியல் ஆய்வுகூடத்துக்கு எடுத்துச்செல்லப்பட்டன. அங்கே முனைவர் கென்னத் ஏ. ஆர். கென்னடியும் அவரது மாணவர்களில் ஒருவரான யோஆன் எல். சகோர்ஸ்கியும் அவற்றை ஆய்வு செய்தனர். மனித எலும்புகளின் மிகப் பழைய துண்டுகளில் ஒன்று சிறு பிள்ளைக்குரியது, இரண்டு வயது கூடிய சிறுவர்களிக்கும், இன்னொன்று இளம் பருவம் சார்ந்த ஒருவருக்கும், மேலும் இரண்டு வயது வந்தவர்களுக்கும் உரியதாகக் காணப்பட்டது. இவை இரண்டாம் நிலை புதைப்புக்கு உரிய சான்றுகளைக் கொண்டவையாக இருந்தன. இரண்டாம்நிலைப் புதைப்பு என்பது, இறந்த உடலைச் சிதைவடையவும், பிணந்தின்னி விலங்குகளுக்கு உணவாகவும் விட்ட பின்னர் எலும்புகளைப் புதைப்பதைக் குறிக்கும். பிந்தியகால எச்சங்கள் 6,850 ஆண்டுகள் பழமையான சிறு பிள்ளையொன்றின் எலும்பும், 5,400 ஆண்டுகள் பழமையான இளம் பெண்ணுடைய எலும்பையும் உள்ளடக்கியிருந்தன. இரண்டுமே இரண்டாம்நிலைப் புதைப்புகள்.

மேற்கோள்கள்
-----------

1. ↑  The Travels of Pahiyangala. Lakvida.com. Accessed May 19, 2012.

வெளியிணைப்புக்கள்
-----------------

* Official Web Portal பரணிடப்பட்டது 2011-12-26 at the வந்தவழி இயந்திரம்
* Pre-and Protohistoric Settlement in Sri Lanka
* Prehistoric basis for the rise of civilisation in Sri Lanka and southern India
* Pahiyangala Cave: a journey of evolution பரணிடப்பட்டது 2016-03-04 at the வந்தவழி இயந்திரம்
கர்நாடகத்தின் பெல்காமின் கேதரேஸ்வரர் கோயிலில் உள்ள ஒரு சதிகல்
**சதிகல்**, **மஹாஸதி கல்** அல்லது **மாஸ்தி கல்** (கன்னடம் தோள் கொடுத்தல், கேரளத்தில் புலைச்சிக் கல் அல்லது படைக் கல்) என்றும் கூறப்படுகின்றது. இறந்துபட்ட கணவனோடு தீப்பாய்ந்து உயிரை மாய்த்துக் கொண்ட மனைவி மற்றும் கணவன் என இருவருக்கும் நடப்படும் நினைவுச் சின்னம் ஆகும். கணவன் சிதையுடன் மனைவியும் உடன்கட்டை ஏறுவது வட இந்தியாவில் எளிய மக்களிடத்தும் நிலவிய குமுக வழக்கமாக இருந்தது. ஆனால் தென்னிந்தியாவில் இந்த வழக்கம் அரசர், அமைச்சர், படைத் தலைவர் குடும்பங்களில் மட்டுமே நிலவியது. இவ்வாறு தீப்பாய்ந்து இறந்த பெண்கள் தெய்வமாக மதிக்கப்பட்டுப் பூசிக்கப்பட்டனர்.

சதிக்கல் அமைப்பு
----------------

சதிகல்லில் வீரனின் உருவம் இருக்கும். தீப்பாய்ந்து இறந்த வீரனின் மனைவி உருவம் இருக்கும். அதே போன்று மூன்று பெண் உருவங்கள் ஒரு கல்லில் இடம்பெற்றிருக்கும். இரண்டு பெண்களின் உருவத்திற்கு நடுவில் இறந்த வீரனின் உருவம் சில கற்களில் இடம் பெற்றிருக்கும். சில கற்களின் பின்புறம் வீரனின் சிலையும் இருக்கும். இது போன்ற கற்களின் அருகே மூன்று பெண்கள் கைக்கூப்பி இருப்பது போன்று கல்லில் செதுக்கப்பட்டு இருக்கும். இவர்களை அப்சரப் பெண்கள் (வான மங்கையர்) என்பர். இறந்தவர்களை வான மங்கையர் கைகூப்பி வீரர் உலகிற்கு அழைத்துச் செல்வர் என்ற நம்பிக்கையில் இவ்வகைக் கற்களில் இவர்களின் உருவங்கள் செதுக்கப்பட்டுள்ளன.

தமிழிலக்கியத்தில் சதி
---------------------

### தொல்காப்பியம்

கணவன் இறந்தவுடன் மனைவி தீப்பாய்ந்து இறத்தலைப் பற்றி தொல்காப்பியம்
**நல்லோள் கணவனொடு நளி அழல் புகீஇச்** என்று புறத்திணையில் கூறுகிறது.

### புறநானூறு

பூதப்பாண்டியனின் மனைவி பெருங்கோப்பெண்டு தனது கணவன் இறந்த செய்தி அறிந்து தானும் தீப்பாய்ந்து இறந்ததை புறநாற்றுப் பாடல் குறிப்பிடுகிறது.

- - - - - - - - - - - - -   

உயவற் பெண்டிரேம் அல்லேம் மாதோ;  

பெருங்காட்டுப் பண்ணிய கருங்கோட்டு ஈமம்  

நுமக்குஅரிது ஆகுக தில்ல; எமக்குஎம்  

பெருந்தோள் கணவன் மாய்ந்தென அரும்புஅற  

வள்இதழ் அவிழ்ந்த தாமரை  

நள்இரும் பொய்கையும் தீயும் ஓரற்றே!  

247

இதன் பொருள்
கைம்மை நோன்பு இருக்கும் பெண்களைப் போன்றவள் அல்ல நான் ஈமப்படுக்கை உங்களுக்கு அரிதாகத் தோன்றலாம்; எனது கணவன் இறந்து விட்டான் எனவே எனக்கு தீயானது தாமரைக்குளத்து நீர்போல இன்பம் தருவதாகும்.

மேற்கோள்கள்
-----------

1. ↑  "சதிக்கல்". *கல்வெட்டு*. தமிழ் மரபு அறக்கட்டளை. 2 செப்டம்பர் 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  கோ.ஜெயக்குமார் (சூலை 2017). "சதிகற்களும் நம்பிக்கைகளும்". *உங்கள் நூலகம்*. .
3. ↑  தொல்காப்பியம்/பொருளதிகாரம்/புறத்திணையியல்
4. ↑  பொய்கையும் தீயும் ஒன்றே!

இதனையும் காண்க
--------------

நடுகல்
மினார் e பாக்கிஸ்தான் , அங்கு   இலாகூர் சட்டவரைவு  நிறைவேற்றப்பட்டது.
**பாக்கித்தான் இயக்கம்** (*Pakistan Movement*) 20 ஆம் நூற்றாண்டின் முதல் பாதியில் ஒரு இனமத அரசியல் இயக்கமாக இருந்தது. இது பிரித்தானிய இந்தியாவில் முசுலிம்கள் பெரும்பான்மையாக உள்ள பகுதிகளில் இருந்து பாக்கித்தானை உருவாக்குவதை நோக்கமாகக் கொண்டது. அந்த நேரத்தில் பிரித்தானிய ஆட்சியின் கீழ் முசுலிம்களுக்கு தந்தீர்மானிப்பு உரிமைக்காக உணரப்பட்ட தேவையுடன் இது இணைக்கப்பட்டது. 23 மார்ச் 1940 அன்று அகில இந்திய முசுலீம் லீக்கால் இலாகூர் தீர்மானம் நிறைவேற்றப்பட்ட பிறகு, ஒரு வழக்கறிஞரும் அரசியல்வாதியுமான முகம்மது அலி ஜின்னா இந்த இயக்கத்தை வழிநடத்தினார் மற்றும் ஒரு மத அறிஞராக அசுரஃப் அலி தன்வி அதை ஆதரித்தார்.[1] தான்வியின் சீடர்களான சபீர் அகஹ்மது உசுமானி, ஜாபர் அஹ்மத் உஸ்மானி ஆகியோர் பாகித்தானின் உருவாக்கத்திற்கு மத ஆதரவில் முக்கிய பங்கு வகித்தனர்.[2]

**பாக்கித்தான் இயக்கம்** என்பது ஒரு மத அரசியல் இயக்கமாகும். இந்த இயக்கம் 1940 ஆம் ஆண்டு பிரித்தானிய இந்தியப் பேரரசிலிருந்து இசுலாமியர்கள் அதிகமாக வாழும் பகுதியைத் தனி நாடாக்கியது.

வரலாறு இயக்கம்
--------------

### பின்னணி

ராபர்ட் கிளைவ் கூட்டம் பேரரசர் ஷா ஆலம் II, 1765.
ஸ்ரீரங்கப்பட்டினம் போருக்குப் பின் திப்பு சுல்தானின் குழந்தைகள் கார்னிவால்சிடம் சரணடைந்தனர்.
* மேதகு இராபர்ட் கிளைவ் கூட்டம். மிர் ஜாபர் பிறகு போர் அறிவித்துள்ளார். மேதகு இராபர்ட் கிளைவ் கூட்டம். மிர் ஜாபர் பிறகு போர் அறிவித்துள்ளார்.
* பிரித்தானியப் படைகள் ஆட்பட்ட பேட்டை வாசல் பெங்களூர்.பிரித்தானியப் படைகள் ஆட்பட்ட பேட்டை வாசல் பெங்களூர்.
* ஜெனரல் சர் டேவிட் பைர்டு கண்டுபிடித்த திப்பு சுல்தான் உடல், 1799.ஜெனரல் சர் டேவிட் பைர்டு கண்டுபிடித்த திப்பு சுல்தான் உடல், 1799.
* பிரித்தானியப் படை கடந்த மிகுதி, மைசூர், 1700s.பிரித்தானியப் படை கடந்த மிகுதி, மைசூர், 1700s.

குறிப்புகள்
-----------

வெளி இணைப்புகள்
---------------

* The Pakistan Movement at the Story of Pakistan website
* Iqbal and the Pakistan Movement at the Iqbal Academy Pakistan
**சதீசு சந்திர சமந்தா** (Sathish Chandra Samanta) (15 திசம்பர் 1900 - 4 சூன் 1983) ஒரு இந்திய விடுதலை இயக்க ஆர்வலரும் மற்றும் 1952-77 வரை மக்களவையில் உறுப்பினராக இருந்தவரும் ஆவார். 15 வயதில் இவர் தனது குருவான சுவாமி பிரஜ்னானந்தா சரசுவதியால் செல்வாக்கு செலுத்தப்பட்டு பிரம்மச்சாரிய வாழ்க்கையை ஏற்றுக்கொண்டு மக்களுக்கு சேவை செய்யும் வாழ்க்கையை எடுத்துக் கொண்டார்.

ஆங்கிலேயர்களின் பிடியிலிருந்து இந்தியாவின் சுதந்திரத்திற்காக போராடுவதற்காக வங்காளப் பொறியியல் கல்லூரியில் (பின்னர் கொல்கத்தா பல்கலைக்கழகத்தின் இணைக்கப்பட்ட கல்லூரி) தனது இரண்டாம் ஆண்டு படிப்பில் இருந்து விலகினார். இந்திய தேசிய காங்கிரசின் உள்ளூர் கிளையால் ஏற்பாடு செய்யப்பட்ட நடவடிக்கைகள் மூலம் இவர் பணியாற்றத் தொடங்கினார். பின்னர், இவர் தம்லக் காங்கிரசு குழுவின் தலைவரானார். மேலும், பல தசாப்தங்களாக ஒரு தீவிர காங்கிரசு உறுப்பினராக இருந்தார். இவர் தலைமைத்துவ குணங்கள் மற்றும் பிற ஆக்கபூர்வமான பணிகளுக்கு பெயர் பெற்றவர். இவரது தலைமைத்துவ பண்புகள் தம்ரலிப்டா தேசிய அரசு என்று பெயரிடப்பட்ட ஒரு இணை அரசாங்கத்தின் உருவாக்கத்தின் போது கவனிக்க முடியும். வெள்ளையனே வெளியேறு இயக்கம் நடைபெற்றுக்கொண்டிருந்த போது, தம்லக்கில் இந்த அமைப்பு 17 திசம்பர் 1942 இல் உருவாக்கப்பட்டது. சமந்தா, சூன் 1943 இல் கைது செய்யப்படும் வரை அதன் செயல்பாட்டைக் கவனித்து வந்தார். இது செப்டம்பர் 1944 வரை நீடித்தது. இது சூறாவளி நிவாரணப் பணிகளை மேற்கொண்டது, பள்ளிகளுக்கு மானியங்களை வழங்கியது மற்றும் ஆயுதமேந்திய *வித்யுத் வாகினியை* ஒருங்கிணைத்தது 

தனது அரசியல் பணிகளுக்கு மேலதிகமாக, குடிமை ஆரோக்கியத்தை மேம்படுத்துவது தொடர்பான நடவடிக்கைகளில் கலந்துகொண்டு மக்களுக்கு உதவினார். மலேரியாவைத் தடுப்பதற்காக சாலைகள் மற்றும் மாசுபட்ட குளங்களை சுத்தம் செய்தல், வாந்திபேதி நோயாளிகளுக்கு செவிலிய சேவைகள், இலவச மருத்துவ முகாம்களை ஏற்பாடு செய்தல், தன்னார்வலர்களுக்கு பயிற்சி அளித்தல் மற்றும் பின்தங்கிய பகுதிகளில் கல்வியறிவைப் பரப்புதல் போன்ற நடவடிக்கைகளை இவர் ஏற்பாடு செய்து வழிநடத்தினார். சுதந்திரத்திற்குப் பிறகு, சதீஷ் சந்திர சமந்தா மூன்று தசாப்தங்களுக்கும் மேலாக நாடாளுமன்ற உறுப்பினராக இருந்தார். 1952 ஆம் ஆண்டில் தம்லக் தொகுதியில் இருந்து  முதலாவது மக்களவைக்குத் தேர்ந்தெடுக்கப்பட்டார், 1957, 1962, 1967 மற்றும் 1971 ஆம் ஆண்டுகளில் அதே தொகுதியிலிருந்து மீண்டும் மக்களவைக்குத் தேர்ந்தெடுக்கப்பட்டார்.

குறிப்புகள்
-----------

1. ↑  Chandra, Bipan and others (1998). *India's Struggle for Independence*, New Delhi:Penguin, ISBN 0-14-010781-9, p.466
2. ↑  "Stamps issued in 2001". *Satis Chandra Samanta*. 7 August 2009 அன்று மூலம் பரணிடப்பட்டது. 22 August 2009 அன்று பார்க்கப்பட்டது.
சதாப்தி தொடர்வண்டிகளின் வழிதடம்
**சதாப்தி தொடர் வண்டி** (*Shatabdi Express*) என்பது முக்கியமான பெருநகரங்களை மற்ற சுற்றுலா, தொழில் மற்றும் புனிதயாத்திரை ஆகியவற்றோடு தொடர்புடைய சிறு நகரங்களை இணைக்கும் பயணிகள் தொடர் வண்டி ஆகும். இவற்றை இந்திய இரயில்வே இயக்குகிறது. இவ்வகை தொடர்வண்டிகள் முழுக்க பகல் நேரத்தில் இயக்கப்படுகின்றன மற்றும் இவை இயக்கப்படும் நாளிலேயே மீண்டும் ஆரம்ப இரயில் நிலையத்திற்குச் சென்றடையும்.

இந்தியாவின் வேகமான தொடர் வண்டிகளில் சதாப்தியும் அடங்கும். இவ்வண்டியை இந்திய இரயில்வே பெருமைமிக்கதாகக் கருதுகிறது. சதாப்தி விரைவு வண்டி குறைந்த தூரத்தில் இருந்து நடுத்தர தூரம் வரை உள்ள வழித்தடங்களில் இயக்கப்படுகிறது. இந்த வகை வண்டியின் சராசரி வேகம் ஒரு மணிநேரத்திற்கு 140 கி.மீ ஆகும். ஆனால் போபால் சதாப்தி 160 km/h வரை செல்லக் கூடியது. எனவே போபால் சதாப்தியே இந்தியாவின் வேகமான சதாப்தி தொடர் வண்டியாகும்.

வரலாறு
------

சதாப்தி என்னும் சொல் சமசுகிருதம், இந்தி மற்றும் பிற இந்திய மொழிகளில் நூற்றாண்டு விழா என்பதை குறிக்கும். 1988 இல் ஜவஹர்லால் நேருவின்  நூறாவது பிறந்தநாளை முன்னிட்டு இயக்கப்பட்டதால் இந்த தொடருந்து சதாப்தி என அழைக்கப்படுகிறது. இந்த தொடருந்து அப்போதைய ரயில்வே அமைச்சர் மாதவ் ராவ் சிந்தியாவால் ஆரம்பிக்கப்பட்டது. முதன்முதலாக புது தில்லியில் இருந்து ஜான்சி வரை இயக்கப்பட்டு பின்பு போபால் வரை நீடிக்கப்பட்டது.

தொடருந்தின் அமைப்பு
-------------------

போபால் சதாப்தி தான் இந்தியாவின் மிக வேகமான தொடருந்து ஆகும். இதனுடைய சராசரி வேகம் 93 km/h ஆகும். இந்த தொடருந்து ஆக்ரா மற்றும் புது தில்லி இடையே சில இடங்களில் அதன் உச்ச வரம்பு வேகமான 160 km/h எட்டக் கூடியது. இந்த தொடருந்துகள் புதிய வகை எல்.எச்.பி. கோச்சுகள் கொண்டது.

சேவை
----

சதாப்தி தொடருந்து வேகமான சேவையை தரும் நோக்கில் சில நிறுத்தங்களையே கொண்டது. இந்த இரயிலில் முழுவதும் குளிரூட்டப்பட்ட பெட்டிகளைக் கொண்டது. மற்ற இந்தியத் தொடருந்துகளைக் காட்டிலும் சதாப்தி ரயில்கள் சிறப்பாகவே இருக்கும்.

சதாப்தி ரயில்களை எளிதாக கண்டுகொள்ள மற்ற ரயில்களில் இருந்து சற்று வித்தியாசப்பட்டிருக்கும். பெரும்பாலும் இந்த ரயில்களுக்கு முன்னுரிமை அளிக்கப்படும். இந்த ரயில்களில் பயணம் செய்பவர்களுக்கு நேரத்திற்கு ஏற்றவாறு உணவு வகைகள் வழங்கப்படும். இவ்வகை ரயில்களில் முன்பதிவற்ற இருக்கைகள் இருக்காது. அதனால் இந்த ரயிலில் பயணம் செய்பவர்கள் முன்கூட்டியே இடத்தை முன்பதிவு செய்துகொள்ளவேண்டும்.

சதாப்தி தொடர்வண்டிக்கு மாற்றாக வந்தே பாரத் வகை ரயில்களை இயக்க மத்திய அரசு திட்டமிட்டுள்ளது.

காட்சியகம்
----------

* பெங்களுரு சதாப்தி தொடருந்து.பெங்களுரு சதாப்தி தொடருந்து.
* புதுதில்லி காமன்வெல்த் போட்டி கோச்சு புதுதில்லி காமன்வெல்த் போட்டி கோச்சு
* 12017 டேராடுன் சதாப்தியின் மின் அறிவிப்பு பலகை.12017 டேராடுன் சதாப்தியின் மின் அறிவிப்பு பலகை.
* 12026 மைசூரு சதாப்தி தொடருந்து.12026 மைசூரு சதாப்தி தொடருந்து.
* 12010 சதாப்தி தொடருந்து கோச்சு.12010 சதாப்தி தொடருந்து கோச்சு.
* சென்னை மைசூரு சதாப்தியின் உட்புறத் தோற்றம். சென்னை மைசூரு சதாப்தியின் உட்புறத் தோற்றம்.
* புதிய குளிரூட்டபற்ற கோச்சின் உட்புற தோற்றம்புதிய குளிரூட்டபற்ற கோச்சின் உட்புற தோற்றம்
* மைசூரு சந்திப்பில் சென்னை மைசூரு சதாப்திமைசூரு சந்திப்பில் சென்னை மைசூரு சதாப்தி
* 12025 செகன்திராபாத் புனே சதாப்தி தொடருந்து12025 செகன்திராபாத் புனே சதாப்தி தொடருந்து

மேற்கோள்கள்
-----------
தமிழ் இலக்கியத்தில், **கலம்பகம்** என்பது பலவகைச் செய்யுள்களால் ஆகியதும், பல பொருள்கள் பற்றியதுமான சிற்றிலக்கியங்களில் ஒன்றாகும்.

பல்பூ மிடைந்த படலைக் கண்ணி (174) (பல் = பல; பூ = பூக்கள்; மிடைந்து = கலந்து)
என்று ஓர் அடி, கடியலூர் உருத்திரங்கண்ணனார் இயற்றிய பெரும்பாணாற்றுப் படையில் வருகின்றது. இதற்குப் பலவாகிய பூக்கள் கலந்து கட்டப்பட்ட கலம்பக மாலை என்று நச்சினார்க்கினியர் பொருள் கூறுகின்றார். பல பூக்களைக் கலந்து கட்டிய மாலை. ஆகையால் கலம்பக மாலை என்கிறார். தமிழில் தோன்றிய முதல் கலம்பகம் நந்திக் கலம்பகம் ஆகும்.

சொற்பிறப்பு
-----------

கலம்பகம் என்ற சொல் இரண்டு சொற்களின் கூட்டு ஆகும். கலம்பு + அகம் = கலம்பகம் என்றும், கலம் + பகம் = கலம்பகம் என்றும் இந்தச் சொல்லைப் பிரிக்கலாம். பல்வேறு வகையான உறுப்புகள் இந்த இலக்கிய வகையில் அகத்தே - உள்ளே - கலந்து வருவதால் கலம்பகம் என்று அழைக்கப்படுகின்றது. கலம் என்றால் 12 என்று பொருள். பகம் என்றால் பகுதி அல்லது பாதி என்று பொருள். இங்கும் பன்னிரண்டின் பகுதி ஆறு ஆகும். எனவே, 12 + 6 = 18. இந்த இலக்கிய வகையில் 18 உறுப்புகள் கலந்து வருவதால் கலம்பகம் என்று பெயர் பெறுகின்றது எனலாம். பலவகைப் பாடல்கள் ஒருங்கிணைந்து உருவாவதால் இந்தச் சிற்றிலக்கிய வகைக்கு இப் பெயர் ஏற்பட்டது.

கலம்பகத்தின் அமைப்பு
--------------------

பன்னிரு பாட்டியல் என்னும் நூல்  இதன் இலக்கணத்தைக் கூறுகிறது.

ஒருபோகும், வெண்பாவும், முதல் கலியுறுப்பாக முற்கூறப்பெற்றுப் புயவகுப்பு, மதங்கம், அம்மானை, காலம், சம்பிரதம், கார், தவம், குறம், மறம், பாண், களி, சித்து, இரங்கல், கைக்கிளை, தூது, வண்டு, தழை, ஊசல் என்னும் பதினெட்டுப் பொருட் கூற்று உறுப்புக்களும் இயைய, மடக்கு, மருட்பா, ஆசிரியப்பா, கலிப்பா, வஞ்சிப்பா, ஆசிரிய விருத்தம், கலி விருத்தம், கலித்தாழிசை, வஞ்சி விருத்தம், வஞ்சித்துறை, வெண்துறை என்னும் இவற்றால், இடையே வெண்பா கலித்துறை விரவ அந்தாதித் தொடையால் பாடுவது கலம்பகம்.

கலம்பகத்திலே பாடப்படுபவரின் சமூகத் தகுதிக்கு ஏற்பப் பாடல்களின் எண்ணிக்கை அமையவேண்டும் எனத் தமிழ் யாப்பியல் நூல்கள் கூறுகின்றன. இது அதிகபட்சம் 100 பாடல்களிலிருந்து 50 பாடல்கள் வரை இருக்கலாம். எனினும் 100 க்கு அதிகமாகவும், 50 க்குக் குறைவாகவும் உள்ள பாடல்களைக் கொண்ட கலம்பகங்களும் உள்ளன.

கலம்பக இலக்கியங்கள் சில
-----------------------

* ஆளுடையப் பிள்ளையார் திருக்கலம்பகம்
* நந்திக் கலம்பகம்
* காசிக் கலம்பகம்
* திருவரங்கக் கலம்பகம்
* மதுரைக் கலம்பகம்
* வீரகேரளம்புதூர் நவநீதகிருட்டிணன் கலம்பகம்
* திருக்கண்ணபுரக் கலம்பகம்
* திருவருணைக் கலம்பகம்
* திருக்காவலூர்க் கலம்பகம்
* தில்லைக் கலம்பகம்
* மறைசைக் கலம்பகம்
* அருணைக் கலம்பகம்
* கதிர்காமக் கலம்பகம்
* கச்சிக் கலம்பகம்
* வெங்கைக் கலம்பகம்
* புள்ளிருக்கு வேளூர்க் கலம்பகம்
* திருவாமாத்தூர்க் கலம்பகம்
* இரட்டணை கலம்பகம்

அடிக்குறிப்புகள்
----------------

1. ↑  பெரும்பாணாற்றுப் படை -174
2. ↑  14 ஆம் நூற்றாண்டு
3. ↑  
சொல்லிய கலம்பகம் சொல்லின் ஒருபோகு  

முதற்கண் வெண்பாக் கலித்துறை புயமே  

அம்மனை ஊசல் யமகம் களி மறம்  

சித்துக் காலம் மதங்கி வண்டே  

கொண்டல் மருள் சம்பிரதம் வெண்டுறை  

தவசு வஞ்சித்துறையே இன்னிசை  

குறம் அகவல் விருத்தம் என வரும்  

செய்யுள் கலந்து உடன் எய்தி அந்தம்  

ஆதி யாக வரும் என மொழிப 

(பன்னிரு பாட்டியல் 213 - தமிழ் இலக்கண நூல்கள், ச. வே. சுப்பிரமணியன் தொகுப்பு, மெய்யப்பன் பதிப்பகம் வெளியீடு, 2007, பக்கம் 264)
**அணில்** (About this soundஒலிப்பு (உதவி·தகவல்)) (*Squirrel*) மரத்தில் வசிக்கும் ஒரு கொறிணி ஆகும். அணில்கள் அமெரிக்கா, ஐரோவாசியா மற்றும் ஆபிரிக்காவையும் தாய் நாடாக கொண்டவை. பின்னர் ஆத்திரேலியாவுக்கு அறிமுகப்படுத்தப்பட்டன.. இவை 40 மில்லியன் ஆண்டுகளுக்கு முன்பே வாழ்ந்துள்ளன என ஆராய்ச்சிகள் கூறுகின்றன.

உடல் அமைப்பு
------------

அணில்
இந்தியாவில் காணப்படும் அணில்கள் வெளிர்சாம்பல் நிறத்தில் முதுகில் மூன்று கோடுகளுடன் காணப்படும். வால் அடர்த்தியான முடிகளுடன் மென்மையாக இருக்கும்மு. முதுகுப் பகுதியில் சிறியளவிலான மூன்று கோடுகள் காணப்படும். சிறிய கால்களுடன் மரங்களில் ஏறுவதற்கு வசதியாக கூர்மையான நகங்கள் இருக்கும். இவற்றின் முன்பற்கள் சற்று பெரியதாக கூர்மையாக இருக்கும். அணில்கள் கொறிக்கும் பாலூட்டி இனத்தைச் சேர்ந்தவை. பழங்களுக்குப் பெரும் சேதம் விளைவிப்பவை.
கொறிக்காவிட்டால், முன்பற்களை அரைக்காவிட்டால் இவை வளர்ந்து வாயை அசைக்க முடியாதபடி செய்துவிடும். அதனால் அணில் பட்டினியால் இறந்து விடும்.

வசிப்பிடம்
----------

அணில் மரங்களிலும், வீடுகளில் மறைவான இடங்களில் பறவையைப்போல் கூடு கட்டியும் வசிக்கும். தேங்காய் நார், பஞ்சு முதலியவைகளைக் கொண்டு கூடுகட்டும்.

வாழ்க்கைமுறை
------------

அணில்கள் குட்டி போட்டு தங்கள் இனத்தைப் பெருக்குகின்றன. அணில்கள் தங்களுக்கு ஆபத்து வரும் போது பயங்கரமாக ஒலியெழுப்பி எதிரியின் கவனத்தைத் திசை திருப்பும்.

மேற்கோள்கள்
-----------

1. ↑  Seebeck, J. H. "Sciuridae" (PDF). *Fauna of Australia*. 2015-01-17 அன்று மூலம் (PDF) பரணிடப்பட்டது. 2013-11-24 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-09-02 அன்று பார்க்கப்பட்டது.
**மிசோ மலைகள்** (*Mizo Hills*) அல்லது **உலூசாய் மலைகள்** (*Lushai*) இந்தியாவின் மிசோரம், திரிபுரா ஆகிய மாநிலத்திலுள்ள மலைத்தொடர் ஆகும். இது பட்கை மலைத்தொடர் தொகுதியின் ஒரு பகுதியாகும். இதன் உயரமான புள்ளி, புவாங்பூய் 2,157 மீ உயரம் உடையது. புவாங்பூயின் மற்றொரு பெயர் நீல மலை ஆகும்.

தாவரங்களும் விலங்குகளும்
------------------------

இந்த மலைகளின் பெரும்பகுதி அடர்ந்த மூங்கில் காடுகளைக் கொண்டிருக்கின்றது. இதன் கிழக்கு பகுதிகளில் குறைவான மழைப் பொழிவு இருப்பதால் புற்கள் மறைத்த சரிவுகள் காணப்படுகின்றன. உலுசாய் மலைகளில் உயரமான கொடுமுடி புவாங்பூய் எனும் நீல மலை ஆகும்
.

குடியிருப்பவர்கள்
-----------------

இந்த மலையில் குடியிருப்பவர்கள் உலுசாய்களும் பிற மிசோ பழங்குடியினர்களும் ஆவர், ஆனால் மக்கட்தொகை மிகமிகக் குறைவு. தெரிந்த காலம் முதல் இங்குக் குடியிருப்பவர்கள் குகிகளாவர். 1840 இல் வடக்கிலிருந்து படையெடுக்கும் வரை உலுசாய்கள் பற்றி எந்தத் தகவலும் இல்லை. இவர்கள் 1849 இல் பிரித்தானியர்களை முதலில் தாக்கியுள்ளனர், வட கிழக்கு இந்தியாவில் கலகம் செய்த பழங்குடியினருள் இவர்கலே முதன்மையானவர்கள், ஆனால் 1890 ஆம் ஆண்டுக்குப் பிறகு வட உலுசாய் கிராமங்களில் அமைதி நிலவியது. 1892 ஆம் ஆண்டுக்குப் பிறகு கிழக்கு உலுசாய்கள் குறையத் தொடங்கினர். தென் உலுசாய் மலைநாட்டின் மேலாண்மை 1898 இல் வங்கத்திலிருந்து அசாமிற்கு மாற்றப்பட்டது.

மேற்கோள்கள்
-----------

1. ↑  "Phawngpui". MizoTourism. 2013-03-03 அன்று மூலம் பரணிடப்பட்டது.
2. 1 2 3  Chisholm 1911, ப. 130.

நூல்தொகை
--------

* T. H. Lewin, *Wild Races of N.E. India* (1870)
* *Lushai Hills Gazetteer* (Calcutta, 1906)

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***Tripura*** என்ற இடத்திற்கான பயண வழிகாட்டி உள்ளது. |

|  |  |
| --- | --- |
|  | விக்கிப்பயணத்தில் ***Mizoram*** என்ற இடத்திற்கான பயண வழிகாட்டி உள்ளது. |

* Mara district
* Famous mountains and hills of Northeast India
**இடார்வினின் மரப்பட்டைச் சிலந்தி** (ஆங்கிலம்: Darwin's bark spider ; இலத்தின்: *Caerostris darwini*) வட்டமான சுருள் வடிவ வலைக் கூட்டை உருவாக்கும் ஒரு சிலந்தி இனமாகும். இவற்றின் வலை ஏனைய சிலந்திவலைகளை விட மிகப்பெரிதாக இருப்பதுடன் மிக்க வலிமையுடனும் உள்ளது. வலையின் நீளம் ஏறத்தாழ 25 மீட்டர் (82 அடி). சிலந்தி இனங்களுள் வலிமை மிக்க வலையைப் பின்னும் சிலந்தி இனமும் இதுவே ஆகும். குண்டு துளைக்காத கவசம் தயாரிக்கப்பயன்படும் கெவ்லார் எனப்படும் செயற்கை இழையை விட பத்து மடங்கு வலிமை கொண்ட இழை உள்ள வலையை இச்சிலந்தி இனம் உருவாக்குகிறது. உயிரினங்களில் இருந்து தருவிக்கப்படும் பொருட்களுக்குள் மிக்க வலிமையானதும் இதுவேயாகும்.

 ஆற்றின் மேலே காணப்படும் இடார்வினின் மரப்பட்டைச் சிலந்தியின் வலை
Bark spider showing how exoskeleton looks like bark
Bark spider showing eyes
இவை மரத்தின் கொப்பு, முள், காய்ந்த மரப்பட்டை போன்றவற்றைப் போல உருமறைந்து காணப்படுவதால், மரப்பட்டைச் சிலந்தி என்று அழைக்கப்படுகின்றன. ஆறு, அருவி, ஏரி உள்ள இடங்களில் இவை தமது இருப்பிடத்தைக் கொண்டுள்ளன. ஆற்றின் மேலே வலைகளைப் பின்னுவதன் மூலம் அங்கு பறக்கும் ஈ இனங்களைப் பிடித்து உணவுக்குப் பயன்படுத்துகின்றன. இவை எவ்வாறு மிகப்பெரிய வலையை ஆற்றின் மேலே அமைக்கின்றன, ஒரு கரையில் இருந்து மறு கரைக்கு எவ்வாறு தொடுக்கின்றன என்பவற்றை அறிவியல் நிபுணர்கள் ஆராய்கின்றனர்.

பெண் சிலந்தி இனங்கள் இரண்டு சென்டிமீட்டருக்கும் குறைவான அளவும் (ஏறத்தாழ 18 மில்லிமீட்டர்) ஆண்கள் பெண்களின் அளவிலும் 3 - 5 மடங்கு குறைவானதும் (ஏறத்தாழ 6 மில்லிமீட்டர்) ஆகும்.

மடகாஸ்கரில் ரனோமஃபானா தேசிய வனப்பூங்காவில் ஓடும் நமோரோனா ஆற்றில் (21°15’S, 47°25’E. ) மற்றும் அண்டாசிப்-மண்டாடிடா தேசிய வனப்பூங்காவில் முதன்முறையாக அறியப்பட்டது. பேராசிரியர் அக்னார்சன் (Agnarsson) மற்றும் அவரது சகா மட்ஜாஸ் குன்ட்னேர் ( Matjaz Kuntner) ஆகியோர் இதனைக் கண்டுபிடித்தனர்.

இவ்வினத்தைப் பற்றிய விவர அறிக்கை 24 நவம்பர் 2009இல் டார்வினின் "இனங்களின் தோற்றம்" எனும் நூலின் 150வது தினத்தைக் கொண்டாடும் வண்ணம் வெளியிடப்பட்டது, டார்வினின் 200வது பிறந்ததினத்தை முன்னிட்டு கௌரவப்படுத்தும் நோக்கில் அவரது பெயரில் இச்சிலந்தியின் இனப்பெயர் இடப்பட்டது.

மேற்கோள்கள்
-----------

1. 1 2  Matjaž Kuntner & Ingi Agnarsson (2010). "Web gigantism in Darwin's bark spider, a new species from Madagascar (Araneidae: *Caerostris*)" (PDF). *The Journal of Arachnology* (American Arachnological Society) **38**: 346–356.. பார்த்த நாள்: 2022-05-16.
2. ↑  Matt Walker (16 September 2010). "Gigantic spider's web discovered in Madagascar". BBC News.. பார்த்த நாள்: 17 September 2010.
நன்னனின்படைத்தலைவன்
-------------------

**மிஞிலி** என்பவன் அரசன் நன்னனின் படைத்தலைவன். சங்ககாலத்தில் நன்னன் என்னும் பெயருடன் ஆங்காங்கே அவ்வப்போது பல மன்னர்கள் இருந்தனர். அவர்களில் இந்த நன்னன் பெண்கொலை புரிந்த நன்னன் எனக் கொள்வது பொருத்தமானது. 

மிஞிலி என்னும் இவனைச் சில பாடல்களின் வேறு பதிப்புகள் ஞிமிலி என்றும் குறிப்பிடுகின்றன. மிஞிலியைப் பற்றிய செய்திகளை நற்றிணை 265, அகம் 142, 148, 181, 208, 396, ஆகிய பாடல்கள் தெரிவிக்கின்றன.

பாரம் என்னும் நகர் காவலன் -- வில்லோர் பெருமகன்
----------------------------------------------

மிஞிலி பாரம் என்னும் நகரைக் காவல்புரிந்துவந்தான். அவன் வில்லோர் பெருமகன் என்று போற்றப்படுகிறான். இந்த வில்லோர் அம்பு விட்டால் அது வீளை என்னும் வாய்விசில் ஓசைபோன்ற ஓலியுடன் பாயுமாம். மிஞிலி கட்டான தோள்களை உடையவனாம்.

வாய்மொழி மிஞிலி
---------------

மிஞிலி "வாய்மொழி மிஞிலி" என்று போற்றப்படுகிறான். சத்தியம் தவறாதவன் என்பது இதன் பொருள். ஆய் எயினனைப் போலவே அதிகன் என்பவனும் பறவைகளைப் பாதுகாத்துவந்தான். மிஞிலி நன்னுக்குத் தான் கொடுத்த வாக்குத் தவறாமல் பெரும்படையுடன் வந்து தாக்கிய அதிகனைப் பாழி நகரில் இருந்த பேய்த்தெய்வத்துக்கு (காளிக்கு) உயிர்ப்பலி கொடுத்தான்.

கூகைப் பறவை இரவில் மேயும். பகலில் வெளிவராது. இதற்குக் காரணம் அன்று ஆய்-எயினன் போர்க்களத்தில் புண்பட்டுக் கிடப்பதைப் பார்க்க விரும்பாமல் பகலில் வரவில்லையாம். அதுமுதல் பகலில் வராத பழக்கத்தை மேற்கொண்டுள்ளதாம். இது ஒரு தற்குறிப்பேற்றம்.

வாகைப்பறந்தலை போர்
------------------

ஆய்-எயினன் என்பவன் வெளியன் வேள் என்பவனின் மகன். வேண்மான் என்பது வேள் மகன் என்னும் பொருளைத் தரும்.  வாகைப்பறந்தலை என்னுமிடத்தில் நடந்த போரில் இந்த ஆய்-எயினன், மிஞிலி என்பவனால் கொல்லப்பட்டான். புன்னாட்டின் தலைநகரம் வாகை.  இந்த வாகைநகரை மீட்கும் போர் இவ்வூரில் நடைபெற்றதால் இதனை வாகைப்பறந்தலை என்றனர். போர்க்களத்தில் வீழ்ந்துகிடந்த ஆய்-எயினன் உடலில் வெயில் படாவண்ணம் அவன் வளர்த்த பறவைகள் வானில் பறந்து அவனுக்கு நிழல் செய்தனவாம். போருக்கு வழிகோலிய உருவினை நன்னன் பறவை நிழல் செய்த காட்சியைக்கூடக் காண வரவில்லையாம். இதனால் வாகை நகரில் வாழ்ந்த "வேள்-மகளிர்" நன்னன்மேல் ஆத்திரம் கொண்டு மார்பில் அடித்துக்கொண்டு சென்று அகுதை என்பவனிடம் முறையிட்டுக்கொண்டனர். அகுதை தன் படையுடன் வந்து புன்னாட்டை வேளிர்க்கே மீட்டுத் தந்தான். 

புன்னாடு என்பது கொள்ளு விளையும் நாடு. இது புன்செய் நாடு ஆதலால் புன்னாடு எனவும் வழங்கினர். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை "அஞ்சவேண்டாம்" என்று கூறிக்கொண்டு ஆய்-எயினன் என்பவன் மிஞிலியைத் தாக்கினான். ஆனால் ஆய்-எயினன் போரில் மாண்டான்.

சான்று தரும் பாடல்கள்
---------------------

1. ↑  வீளை அம்பின் வில்லோர் பெருமகன் பூந்தோள் யாப்பின் மிஞிலி – பரணர் நற்றிணை 265
2. ↑  பரணர் அகம் 142
3. ↑   பரணர் அகம் 148
4. ↑  ஒப்புநோக்குக: பெருமான் = பெருமகன்
5. ↑  இதனை இப்போது கடலூர் மாவட்டம் திட்டக்குடி வட்டத்திலுள்ள வாகையூர் என்று சிலர் கருதுகின்றனர். இது பொருத்தமாகத் தெரியவில்லை.
6. ↑   பரணர் அகம் 208
7. ↑  பரணர் அகம் 181
8. ↑  பரணர் அகம் 396
**இடவமைப்புக் கொலை** (*topocide*) என்பது வேண்டுமென்றே நிலத்தை தொழிலக விரிவாக்கம் மற்றும் மாற்றத்திற்காக நீக்குதல் ஆகும், இதனால் முந்தைய நிலவமைப்பு மற்றும் அதன் பண்புகள் அழிக்கப்படுகின்றன.

இதன் மற்றொரு சொற்கூறு **வாழ்விடக்கொலை**, **வசிப்பிட அழிப்பு** ஆகும்; இவ்விரு சொற்களும் ஒரு பொருள் கொண்டவை அல்லது எதிர்மறை பொருள் கொண்டதாக இருக்கலாம். இடவமைப்பு கொலை என்பது அழிப்பவரின் கண்ணோட்டத்தில் இருந்து குறிப்பிடப்படுகிறது (பொதுவாக வெளிநபர்கள்), வசிப்பிட அழிப்பு என்பது குடியிருப்பவர்களின் கண்ணோட்டத்தில் இருந்து குறிப்பிடப்படுகிறது.

இடவமைப்பு கொலை என்பது தொழிலக விரிவாக்கத்திற்காக வேண்டுமென்றே செய்யப்பட்டதின் விளைவு ஆகும். தொழிற்சாலைகள் தோன்றும் போது, மக்களின் வாழ்க்கை தொழிற்சாலையை மையமாக கொண்டு சுழல்கின்றது. புது வேலைகள் தோன்றுகின்றன மற்றும் சுற்றுச்சூழல் மற்றும் கலாச்சார நிலவமைப்பு முற்றிலும் நிரந்தரமாக மாறுகின்றது.

விவாதத்திற்கு தகுந்த எடுத்துக்காட்டுகள், இரண்டாம் உலகப்போரின் முடிவில் ஏற்பட்ட டிரெச்டென் அழிப்பு மற்றும் கம்போடியாவின் கிமெர் ரொகின் அழிப்பு ஆகும்.

மேற்கோள்கள்
-----------

1. ↑  Swanson, Kelly (2009). *AP Human Geography 2009*. Kaplan. பக். 153.
2. ↑  Porteous, Douglas; Sandra E. Smith (2001). *Domicide: The Global Destruction Of Home*. McGill-Queen's Press - MQUP. பக். 12. .
3. ↑  Collins, Andrew E (2009). *Disaster and Development*. Routledge. பக். 109. .
1996 இன் ஐரோப்பா மேற்கு பாகத்தின் முன் அட்டை
**மிச்சேல் விபரப்பட்டியல்** (MICHEL-Briefmarken-Katalog) ஜேர்மன் மொழி வழங்கும் நாடுகளில் பயன்பாட்டிலுள்ள பெரியதும், பரவலாக அறியப்பட்டதுமான தபால்தலை விபரப்பட்டியல் ஆகும். 1910 ஆம் ஆண்டில் முதன் முதலாக வெளியிடப்பட்ட இது, தபால்தலை சேகரிப்பாளர் விற்பனையாளர் மத்தியில் முக்கியமான உசாத்துணை நூலாக ஆகியது. இது ஆங்கில மொழி மூலமான ஸ்கொட் விபரப்பட்டியலிலும் அதிகமான தகவல்களைக் கொண்டிருப்பதாகக் கூறப்படுகின்றது.

ஹியூகோ மிச்சேல் என்னும் ஒரு தபால்தலை விற்பனையாளரின் விலைப்பட்டியலாக ஆரம்பமானது இது. 1920 ஆம் ஆண்டளவில் இது, ஐரோப்பா, கடல்கடந்த நாடுகள் என இரண்டு பாகங்களாகப் பிரித்து வெளியிடப்பட்டது. படிப்படியாக வளர்ந்து இன்று உலக நாடுகள் அனைத்தையும் உள்ளடக்கிய 12 பாகங்களாக ஆகியுள்ளது. இத்துடன் மேலும் பல சிறப்புப் பாகங்களையும் சேர்த்து இந் நிறுவனம் வெளியிடும் பாகங்கள் இன்று நாற்பது அளவில் உள்ளது. ஸ்கொட் விபரப்பட்டியலைப் போல் *மிச்சேல்* ஒவ்வொரு ஆண்டும் இற்றைப்படுத்தப்பட்ட பட்டியல்களை முழுமையாக வெளியிடுவது இல்லை. பதிலாக சில பாகங்களை மட்டுமே இற்றைப்படுத்துகின்றது. மிச்சேல் வெளியிடப்பட்ட தபால்தலைகளின் எண்ணிக்கை, தாள்களின் வடிவம் முதலிய கூடுதலான தகவல்களைத் தரும் ஒரு விபரப்பட்டியல் ஆகும். அத்துடன் அரசியல் மற்றும் பிற காரணங்களுக்காக ஸ்கொட் விபரப்பட்டியலில் இடம்பெறாத பல நாடுகள் *மிச்சேல்* பட்டியலில் இடம்பெறுவது சில சேகரிப்பாளர்களைப் பொறுத்தவரை முக்கியத்துவம் வாய்ந்ததாகும். எடுத்துக்காட்டாக, கியூபா, வட கொரியா போன்ற ஸ்கொட் விபரப்பட்டியலில் இடம்பெறாத நாடுகள் மிச்சேலில் இடம்பெற்றுள்ளன. 

1960 களிலும் 70 களிலும், அரேபியத் தீபகற்பத்திலுள்ள பல அமீரகங்கள் தபால் சேவைப் பயன்பாட்டுக்குத் தேவையானவற்றிலும் மேலதிகமாக ஏராளமான தபால்தலைகளை வெளியிட்டன. பல தபால்தலை விபரப்பட்டியல்கள் இவற்றைப் பெறுமதியற்ற தபால்தலைகளாகக் கருதிப் பட்டியலிடுவதில்லை. ஆனால் *மிச்சேலில்* இவையும்கூட உள்ளடக்கப்பட்டுள்ளன.

வெளியிணைப்புக்கள்
-----------------

* மிச்சேல் இணையத் தளம் – ஜேர்மன்
பறக்கும் அந்தோபிலா.
**அங்கிகளின் இடம்பெயர்வு**, என்பது அங்கிகள் இடத்திற்கிடம் நகருதல் அக்கும். அங்கிகள் பல்வேறு வகையான இடம் பெயர்வுகளைக் காட்டுகின்றன. அவை ஓடுதல், நடத்தல், நீந்துதல், ஊர்தல், தத்துதல் பாய்தல் மற்றும் பறத்தல் ஆகும். பொதுவாக விலங்குகள் இடம் பெயர்தலைக் காட்டுகின்றன. ஆயினும் கடல் அனிமணி, மற்றும் பொலிப்பு விலங்குகள் தாமாக இடம் பெயர மாட்டாதன. விலங்குகள் பல்வேறு நோக்கங்களுக்காக இடம் பெயர்கின்றன, உணவு தேடுவதற்காக, இனப்பெருக்க நோக்கங்களுக்காக, பொருத்தமான வாழிடம் (வாழ்சூழலியல்) முதலியவற்றை அடைவதற்காக, மற்றும் இரைகௌவிகளில் இருந்து தப்புவதற்காக இடம் பெயர்கின்றன.

இடம்பெயர்வு முறைகள்
-------------------

### பறத்தல்

பறத்தல்
பறத்தலுகான இசைவாக்கங்கள்:  

1. pterosaur   

2. வௌவால்  

3. பறவை
பொதுவாகப் பறவைகள், பூச்சியினங்கள் மற்றும் முலையூட்டியான வௌவால் என்பன பறத்தல் முறை இடம்பெயர்வைக் காட்டுகின்றன. பறவைகள் பறத்தலுக்காகச் சிறப்படைந்த சிறகுகளைக் கொண்டுள்ளன. பறவைகளில் வால் திசையை மாற்றுவதற்கு உதவும் சுக்கானாகத் தொழிற்படுகின்றது. வௌவால் முலையூட்டி வகையைச் சேர்ந்த ஒரு பறக்கும் விலங்கு ஆகும். பறக்கும் அணில் முதலானவையும் பறக்கும் இயல்பின.வௌவால்களில் முன்னவயவங்கள் பறத்தலுக்காகத் திரிபடைந்து காணப்படுகின்றன. பூச்சியினங்கள் செட்டைகள் மூலம் பறக்கின்றன. பறவையினங்களில் தீக்கோழி, கிவி (பறவை),பென்குயின் என்பன பறக்கமாட்டாதன.

### நடத்தல்

மனிதன் மற்றும் கால்நடைகள் நடத்தலைக் காண்பிக்கின்றன.

### ஊர்தல்

### நீந்துதல்

### தத்துதல்

வெளி இணைப்புக்கள்
-----------------

* Beetle Orientation பரணிடப்பட்டது 2012-03-10 at the வந்தவழி இயந்திரம்
* Unified Physics Theory Explains Animals' Running, Flying And Swimming பரணிடப்பட்டது 2010-07-26 at the வந்தவழி இயந்திரம்